
Për një ndryshim në vendimin nr.730, datë 7.11.2007 të Këshillit të Ministrave “Për dhënien në përdorim Agjencisë Kombëtare të Shoqërisë së Informacionit, Ministrisë së Integrimit, Avokatit të Prokurimeve Publike, Qendrës Kombëtare të Regjistrimit dhe Agjencisë së Prokurimit Publik të disa mjediseve të ndërtesës (Godinës) së Ish-Inimas”, të ndryshuar

Në mbështetje të nenit 100 të Kushtetutës dhe të neneve 10 e 13 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

Vendosi:

1. Në vendimin nr.730, datë 7.11.2007 të Këshillit të Ministrave, të ndryshuar, shtojca nr.1, që i bashkëlidhej vendimit, zëvendësohet me shtojcën me të njëjtin numër, që i bashkëlidhet këtij vendimi.
2. Ngarkohen Kryeministria, Ministria e Integrimit, Avokati i Prokurimeve Publike, Agjencia Kombëtare e Shoqërisë së Informacionit, Qendra Kombëtare e Regjistrimit dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha

